
Gmoser Györgyné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Györk Ernőné képviselőt jelölte ki.

Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással az alábbiak szerint fogadta el:

N A P I R E N D:

1.
AKTUÁLIS KÉRDÉSEK
1. napirend
AKTUÁLIS KÉRDÉSEK 
Az elnök tájékoztatta a testületi tagokat, hogy a rendkívüli ülés azért szükséges, mert a „A mi családunk” című szlovák nemzetiségi rendezvény 2012. november 9-én kerül megrendezésre. 

A részletes program ismertetésének keretében elmondta, hogy a vidékről, esetlegesen külföldről érkező vendégek részére a Krimpeni házban tudnak szálláshelyet biztosítani. A Művelődési Ház galériájában kerül kialakításra a „Nyanyicska Konyhája” ahol szlovák süteményekkel kínálják a vendégeket. A műsoros esten a szlovák hagyományokat felvonultató népviselet, népzene kap hangsúlyt. A műsoros estet vacsora majd bál követi, melyen a zenét Bratyó Band biztosítja.
A rendezvény költségeinek biztosítására - élelmiszer alapanyagok, dekoráció, oklevelek, szállás -
 350.000 Ft megszavazását javasolja a testületnek.
36/2012. sz. Szlovák Nemzetiségi Önk. határozat:

HATÁROZAT

Kiskőrös Város Szlovák Nemzetiségi Önkormányzata 350.000,- Ft-ot biztosít a 2012. november 9. napján megrendezésre kerülő „A Mi családunk” képkiállítás valamint az azt követő műsoros est és szlovák bál szervezési munkáihoz ahol a szlovák hagyományokat a kiskőrösi szlovákok „gyökereit” mutatják be. Az előkészületi munkák költségeire a Szlovák Nemzetiségi Önkormányzat 2012. évi költségvetéséről szóló módosított 24/2012. sz. Szlovák Nemzetiségi Önk. határozat mellékletében meghatározott dologi kiadások előirányzat terhére akként, hogy a 350.000,-Ft összegből 100.000,-Ft előlegként készpénzben kerüljön kifizetésre.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy a 100.000,-Ft előleg készpénzben történő felvételét biztosítsa, illetőleg az összeg kifizetéséről számla ellenében gondoskodjon.

